text: [{"text_idx": "#000001", "text": "Bergman og Lykke-Per eru fyrstu filmar, sum Filmsfelagi\u00f0 vi\u0301sir i\u0301 heyst"}, {"text_idx": "#000002", "text": "Mikudagin 22. august fer Filmsfelagi\u00f0 undir heystskra\u0301nna. Ta\u0301 fer Anton Petersen, filmsleikstjo\u0301ri, at innlei\u00f0a ny\u0301ggja heimildarfilmin \u201cBergman - eitt a\u0301r, eitt li\u0301v\u201d. Filmurin er um Ingmar Bergman, og ors\u00f8kin til at Filmsfelagi\u00f0 frumsy\u0301nir henda film i\u0301 F\u00f8royum er, at 14. juli vo\u0301ru 100 a\u0301r li\u00f0in si\u0301\u00f0an Bergman var\u00f0 borin i\u0301 heim i\u0301 Uppsala i\u0301 Sv\u00f8ri\u0301ki."}, {"text_idx": "#000003", "text": "Ta\u00f0 er 50 a\u0301ra gamla Jane Magnusson, sum er vir\u00f0isl\u00f8ntur journalistur og filmumm\u00e6lari a\u0301 Dagens Nyheter, i\u00f0 hevur gj\u00f8rt filmin vi\u00f0 st\u00f8\u00f0i i\u0301 virkseminum hja\u0301 Bergman i\u0301 a\u0301rinum 1957. Filmurin var\u00f0 frumsy\u0301ndur i\u0301 Cannes i\u0301 mai i\u0301 a\u0301r og hevur fingi\u00f0 bestu umm\u00e6li, har hann si\u0301\u00f0an hevur veri\u00f0 vi\u0301stur."}, {"text_idx": "#000004", "text": "Ingmar Bergman anda\u00f0ist 89 a\u0301ra gamal hin 30. juli i\u0301 2007 a\u0301 svensku oynni Fa\u030aro\u0308, har hann eisini er grivin. H\u00f8vi\u00f0 at vi\u0301sa filmin i\u0301 Filmsfelagnum er sostatt 100 a\u0301ra minni\u00f0 um Bergman. Bara ein sy\u0301ning ver\u00f0ur av ny\u0301ggja Bergmanfilminum, nu\u0301 Filmsfelagi\u00f0 fer undir heystskra\u0301nna."}, {"text_idx": "#000005", "text": "Annar mikudagsfilmurin i\u0301 heystskra\u0301nni hja\u0301 Filmsfelagnum er danski bo\u0301kmentaklassikarin, \u201cLykke-Per\u201d, sum Bille August hevur gj\u00f8rt til film. Ey\u00f0un Johannesen, sum stovna\u00f0i Filmsfelagi\u00f0 i\u0301 Havnar Bio i\u0301 1962, man var tann perso\u0301nur, i\u00f0 hevur gj\u00f8rt \u201cLykke-Per kendan a\u0301 sjo\u0301nleikarapalli eisini. Dorthe Pedersen, i\u00f0 er lektari a\u0301 Glasir, og l\u00e6rari i\u0301 donskum og heimspeki, fer at innlei\u00f0a frumsy\u0301ningina, sum er i\u0301 Filmsfelagnum mikukv\u00f8ldi\u00f0 29. august kl 19:30. Filmurin hja\u0301 Bille August byggir a\u0301 kendu s\u00f8guna hja\u0301 Henrik Pontoppidan."}, {"text_idx": "#000006", "text": "Sy\u0301ningarnar hja\u0301 Filmsfelagnum hava seinastu a\u0301rini veri\u00f0 i\u0301 Havnar Bio. Men ta\u0301 Filmsfelagi\u00f0 aftur fer at hava Filmsdagar i\u0301 Felag 5.-9. september, ver\u00f0ur eisini samstarva\u00f0 vi\u00f0 Nor\u00f0urlandahu\u0301si\u00f0. Evni\u00f0 a\u0301Filmsd\u00f8gum i\u0301 Felag er i\u0301 a\u0301r kvinnur a\u0301 filmi. Sum partur av hesi skra\u0301 fer Nor\u00f0urlandahu\u0301si\u00f0 at vi\u0301sa ny\u0301ggja danska filmin \u201cWonderful Copenhagen\u201d, sum m.a. vi\u00f0ger evni\u00f0 trafficking."}, {"text_idx": "#000007", "text": "Sy\u0301ningarnar i\u0301 Filmsfelagnum eru almennar og til ber hja\u0301 teim m\u00f8ttu at skjo\u0301ta upp ny\u0301ggjar biograffilmar at vi\u0301sa. Eisini ber til at skjo\u0301ta upp, hv\u00f8r skal innlei\u00f0a eina sy\u0301ning i\u0301 Filmsfelagnum og fa\u0301a atgongumerki afturfyri."}, {"text_idx": "#000010", "text": "Myndir: Ha\u0301ti\u0301\u00f0arhildu 50 a\u0301r vi\u00f0 Velbasta\u00f0vegin"}, {"text_idx": "#000011", "text": "Ra\u0301\u00f0stevna um na\u0301ttu\u0301ru, li\u0301vmargfeldi og gransking"}]